Niukaslas prie Taino
Niukaslas prie Taino – miestas šiaurės rytų Anglijoje, prie Taino upės žiočių (įteka į Šiaurės jūrą). Didelis pramonės, prekybos ir finansų centras. Išvystyta laivybos, elektrotechnikos, chemijos, maisto pramonė, anglies gavyba. Yra metropolitenas. Veikia universitetas, dailės galerija, mokslo ir technikos muziejus. Išlikusi XI a. pilis, gotikinė katedra (XIII–XIV a.).